耳仔會將收到外界資訊傳送到去顳葉嘅主要聽覺皮層（primary auditory cortex）嗰度，主要聽覺皮層會係噉咦處理嚇啲資訊，並且初步噉將啲資訊詮釋同歸類（例如聽到某啲聲之後初步噉斷定啲聲係語言定係第啲類型嘅聲）然後塊主要聽覺皮層就會將唔同類嘅聽覺資訊傳去唔同嘅次要聽覺皮層（secondary auditory cortex）嗰度－次要聽覺皮層係啲專化咗、淨係處理某啲特定類型聽覺資訊嘅腦區，例如布諾卡區（Broca's area）就係位於顳葉上少少嘅一個腦區，專門處理語言相關嘅聽覺資訊－研究顯示，布諾卡區病變會搞到個病人明明聽覺同聲帶冇問題，都講唔到嘢。